**Kutatási együttműködési megállapodás**

Mely létrejött egyrészről a

**Szegedi Tudományegyetem**

Székhely: 6720 Szeged, Dugonics tér 13.

Statisztikai számjel: 19308650-8542-563-06

Adószám: 19308650-2-06

Képviseli: Prof. Dr. Rovó László rektor és Dr. Fendler Judit kancellár

(továbbiakban: **SZTE**)

másrészről a(z)

**Szervezet neve:**

Székhely:

Adószám:

Statisztikai számjel:

ÁHT azonosító:

Képviseli:

(továbbiakban: …………….), felek együttes említése esetén Felek között, az alulírott napon és helyen, az alábbi feltételek szerint:

**Preambulum**

Amennyiben Felek a jelen kutatási együttműködési megállapodásban foglalt rendelkezéseket valamely tématerülettel kapcsolatban tovább kívánják pontosítani, bővíteni – egy esetleges kutatási szerződésben – úgy azt egyező akarattal, külön írásbeli megállapodással megtehetik.

1. **A megállapodás tárgya**

Jelen kutatási együttműködési megállapodás az ……. kutatási tevékenység céljából kerül megkötésre.

Felek a kutatási együttműködést az alábbi tématerületekre vonatkozóan hozzák létre:

……………………..

1. **A Szerződő Felek főbb jogai és kötelezettségei**

**1.** Felek jelen kutatási együttműködési megállapodás aláírásával kötelezettséget vállalnak az I. pontban körülírt tevékenység(ek) megvalósítására, melynek érdekében – e megállapodás időbeli hatálya alatt – együttműködésük során jóhiszeműen járnak el, továbbá az elvárható gondosságot kötelesek tanúsítani.

**2.** Felek az együttműködési megállapodás hatálya alatt, a megállapodásban foglaltak teljesítésének eredményeként létrejövő szellemi alkotás(ok)hoz – így különösen találmányhoz, használati mintához, formatervezési mintához, szerzői művekhez, know-how-hoz, üzleti titokhoz (továbbiakban Szellemi Alkotások) kapcsolódó jogokat és kötelezettségeket az alábbiak szerint szabályozzák:

**2.1.** Felek kizárólagos tulajdonában maradnak a megállapodás hatályba lépését megelőzően általuk megalkotott, „tulajdonolt” Szellemi Alkotásokhoz fűződő jogok, ennek megfelelően Felek rögzítik, hogy kizárólagos joggal rendelkeznek minden olyan szellemi alkotás, know-how, üzleti titok, termék, szolgáltatás felett, amely az együttműködési megállapodás megkötését megelőzően került birtokukba. Az ilyen módon létrejött szellemi alkotások, know-how-k, üzleti titok védelmével kapcsolatos eljárások, illetve iparjogvédelmi oltalom fenntartási költségei is kizárólag a tulajdonost terhelik és nem terhelhetőek a másik Félre.

**2.2.** Felek rögzítik, hogy kizárólagos joggal rendelkeznek minden olyan szellemi alkotás, know-how, üzleti titok, termék, szolgáltatás felett, amely hitelt érdemlően dokumentálható módon az együttműködési megállapodás során, azonban kizárólag az egyik Fél aktív alkotótevékenységén, kutatómunkáján alapulva jön létre. Az így létrejövő szellemi alkotás, know-how, üzleti titok, termék, szolgáltatás azt a Felet illeti, amely azt létrehozta, kidolgozta.

**2.3.** Amennyiben Felek jelen megállapodásban meghatározott kutatómunka során létrejövő szellemi alkotás, know-how létrejövetele tekintetében közös hozzáadott szellemi értékkel rendelkeznek, erre az esetre Felek rögzítik, hogy az így létrejövő szellemi alkotások, know-how-k a Felek közös tulajdona és arra a közös tulajdon szabályait kell megfelelően alkalmazni. Felek rögzítik, hogy a tulajdoni hányad a Felek által, annak létrejöveteléhez nyújtott hozzájárulás arányában alakul, melytől a Felek közös megegyezéssel, írásban eltérhetnek. A közös tulajdonnak minősülő eredményhez fűződő jogokról, annak részleteiről a Felek a jelen megállapodás teljesítését megelőző, legalább 30 nappal kötelesek, külön, írásban megállapodni.

**2.4.** Az SZTE kutatói által jelen megállapodásban foglaltak teljesítése során létrehozott szellemi alkotások, know-how, üzleti titok tekintetében a Szegedi Tudományegyetem Szellemitulajdon- Kezelési Szabályzatában foglaltak megfelelően irányadók.

**2.5.** Amennyiben a jelen megállapodásban foglalt feladatok teljesítésében résztvevő személy a Szegedi Tudományegyetemmel hallgatói jogviszonyban – ideértve a PhD hallgatói jogviszonyt is – áll, úgy rá a Szegedi Tudományegyetem Szellemitulajdon- Kezelési Szabályzata vonatkozik és a kutatótevékenysége megkezdése előtt nyilatkozattal magára nézve kötelezőnek ismeri el a szabályzat rendelkezéseit.

**3.** Felek tudatában vannak annak, hogy a szellemi tulajdonjogokat a nyilvános közzététel veszélyeztetheti, ezért a jelen megállapodás alapján létrejövő eredményekre vonatkozó bármilyen nyilvános közzétételhez Felek előzetes jóváhagyása szükséges. Feleknek 15 nap áll rendelkezésére, hogy megállapodjanak a nyilvános közzététel kérdésében. A hozzájárulás indokolással ellátva és csak abban az esetben tagadható meg, ha az adott szellemi tulajdon nyilvános közzététele valamely Fél jogát illetve jogos érdekét súlyosan sértené vagy veszélyeztetné. A tervezett publikációk tekintetében Felek figyelembe veszik egymás megjegyzéseit, módosításait vagy változtatási kérelmeit még mielőtt a publikálás megtörténik. Amennyiben a szellemi tulajdon-védelem vagy egyéb, a szellemi tulajdont érintő ok miatt a tervezett publikáció elhalasztása indokolt, Felek az ok megszűntéig elhalasztják a publikációt, nyilvános közzétételt.

**4.** Felek kijelentik, hogy jelen megállapodás megkötésével és teljesítésével összefüggésben a másik féllel és annak gazdasági tevékenységével kapcsolatban bármilyen módon tudomásukra jutott tény, tájékoztatás, egyéb adat, és az azokból készült összeállítás így különösen, de nem kizárólagosan, jelen megállapodás léte és tartalma üzleti titoknak minősül, azt a Felek - a másik fél előzetes írásbeli engedélye nélkül – harmadik személynek nem adhatják ki, nem tehetik hozzáférhetővé és a jelen megállapodásban foglaltak teljesítésétől eltérő más célra nem használhatják fel.

Jelen titoktartási kötelezettségvállalás a megállapodás hatálya alatt, valamint a megállapodás bármilyen okból bekövetkező megszűnését követően …. évig köti a Feleket.

Jelen titoktartás köti továbbá a Felekkel jogviszonyban álló más személyeket is - a Felekre vonatkozó feltételekkel azonosan -, melynek megtartásáról a Felek kötelesek gondoskodni.

Felek rögzítik, hogy jelen titoktartási rendelkezések megfelelnek az Információs Önrendelkezési Jogról szóló 2011. évi CXII. törvény és az Európai Parlament és a Tanács (EU) 2016/679 Rendeletének (GDPR).

**5.** A Felek egymás nevét, logóit, márkaneveit, kereskedelmi neveit, védjegyeit a nyilvánosság előtt csak a jogosult fél belső szabályozásának megfelelően, előzetes írásbeli engedélyével használhatják.

1. **Kapcsolattartók**

Felek nevében az alább megjelölt kapcsolattartók jogosultak a jelen megállapodás teljesítéséhez szükséges nyilatkozatok megtételére, jelentések, igazolások kiállítására, adatok közlésére és továbbítására, illetve kötelesek a Felek folyamatos és teljes körű tájékoztatására.

**A Szegedi Tudományegyetem részéről:**

Név:

Értesítési cím:

Telefon:

E-mail:

**A …………. részéről:**

Név:

Értesítési cím:

Telefon:

E-mail:

1. **A megállapodás időbeli hatálya**

Jelen megállapodás a Felek kölcsönös, cégszerű aláírásának napján lép hatályba és … határozott időtartamra szól.

**V. Vegyes rendelkezések**

**1.** Jelen megállapodást a Felek egybehangzó akaratnyilatkozattal, írásban és kizárólag a képviseletükre jogosult vezetőik által *módosíthatják*.

**2.** Felek rögzítik, hogy a vitás kérdésekben elsősorban békés rendezésére törekednek. Amennyiben ez nem vezet eredményre, bármely vita eldöntésére, amely a jelen szerződésből vagy azzal összefüggésben, annak megszegésével, megszűnésével keletkezik, Felek hatáskörtől függően alávetik magukat a Szegedi Járásbíróság, illetve a Szegedi Törvényszék kizárólagos illetékességének.

Jelen megállapodás teljesítése során, azzal összefüggésben, a Felek oldalán felmerülő költségeket, mindkét Fél maga viseli.

*Felek jelen megállapodást elolvasás és kölcsönös értelmezés után, mint akaratukkal mindenben megegyezőt helybenhagyólag aláírják.*

|  |  |
| --- | --- |
| Kelt: Szeged, 2019……………  **Szegedi Tudományegyetem részéről:**  ……………………………...  Prof. Dr. Rovó László  rektor  ………………………………..  Dr. Fendler Judit  kancellár  ………………………………..  Prof. Dr. Kónya Zoltán  tud. és innovációs rektorhelyettes  *szakmai ellenjegyző*  ……………………………..  Tácsi Ildikó  gazdasági főigazgató  *pénzügyi ellenjegyző*  …………………………….....  Dr. Fekete Katalin  JIHF jogi irodavezető  *jogi ellenjegyző* | Kelt: ……………………  ……………. részéről:  …………………………………….  név  beosztás |